CELEX: 32018D1919
Language: sl
Date: 2018-12-04 00:00:00
Title: Izvedbeni sklep Sveta (EU) 2018/1919 z dne 4. decembra 2018 o spremembi Odločbe 2009/790/ES o dovoljenju Republiki Poljski, da uporabi ukrep z odstopanjem od člena 287 Direktive 2006/112/ES o skupnem sistemu davka na dodano vrednost

7.12.2018   
               
               
                  SL
               
               
                  Uradni list Evropske unije
               
               
                  L 311/32
               
            
         IZVEDBENI SKLEP SVETA (EU) 2018/1919
         z dne 4. decembra 2018
         o spremembi Odločbe 2009/790/ES o dovoljenju Republiki Poljski, da uporabi ukrep z odstopanjem od člena 287 Direktive 2006/112/ES o skupnem sistemu davka na dodano vrednost
         SVET EVROPSKE UNIJE JE –
         ob upoštevanju Pogodbe o delovanju Evropske unije,
         ob upoštevanju Direktive Sveta 2006/112/ES z dne 28. novembra 2006 o skupnem sistemu davka na dodano vrednost (1) in zlasti člena 395(1) Direktive,
         ob upoštevanju predloga Evropske komisije,
         ob upoštevanju naslednjega:
         
                     (1)
                  
                  
                     Točka 14 člena 287 Direktive 2006/112/ES Poljski dovoljuje, da davka na dodano vrednost (DDV) oprosti davčne zavezance, katerih letni promet ne presega protivrednosti zneska 10 000 EUR v nacionalni valuti po menjalnem tečaju na dan njenega pristopa.
                  
               
                     (2)
                  
                  
                     Z Odločbo Sveta 2009/790/ES (2) je bilo Poljski dovoljeno, da oprosti DDV davčne zavezance, katerih letni promet ni presegal protivrednosti zneska 30 000 EUR v nacionalni valuti po menjalnem tečaju na dan njenega pristopa, do 31. decembra 2012. Zatem je bilo dovoljenje za uporabo tega posebnega ukrepa z Izvedbenim sklepom Sveta 2012/769/EU (3) podaljšano do 31. decembra 2015, z Izvedbenim sklepom Sveta (EU) 2015/1173 (4) pa do 31. decembra 2018. Z Izvedbenim sklepom Sveta (EU) 2016/2090 (5) se je prag za oprostitev zvišal na protivrednost zneska 40 000 EUR v nacionalni valuti.
                  
               
                     (3)
                  
                  
                     Z dopisom, ki ga je Komisija evidentirala 15. maja 2018, je Poljska zaprosila za dovoljenje, da še naprej oprošča plačila DDV davčne zavezance, katerih letni promet ne presega protivrednosti zneska 40 000 EUR v nacionalni valuti.
                  
               
                     (4)
                  
                  
                     V skladu z drugim pododstavkom člena 395(2) Direktive 2006/112/ES je Komisija z dopisom z dne 20. julija 2018 posredovala prošnjo Poljske drugim državam članicam, z izjemo Španije, ki ji je bila prošnja posredovana z dopisom z dne 23. julija 2018. Komisija je z dopisom z dne 23. julija 2018 uradno obvestila Poljsko, da ima na voljo vse informacije, potrebne za presojo prošnje.
                  
               
                     (5)
                  
                  
                     Na podlagi informacij, ki jih je predložila Poljska, se zdi, da razlogi za prošnjo za odstopanje ostajajo v veliki meri nespremenjeni. Odstopanje poenostavlja breme za podjetja za večje število davčnih zavezancev, ki imajo omejeno poslovno dejavnost. Hkrati odstopanje omogoči zmanjšanje upravnega bremena za davčno upravo, tako da se omeji potreba po nadzoru malih davčnih zavezancev, kar je razmeroma drago v primerjavi z zadevnim zneskom DDV. Ta posebni ukrep je za davčne zavezance v celoti neobvezen.
                  
               
                     (6)
                  
                  
                     Ker je višji prag privedel do zmanjšanih obveznosti DDV za mala podjetja, medtem ko se takšna podjetja v skladu s členom 290 Direktive 2006/112/ES še vedno lahko odločijo za splošno ureditev DDV, bi bilo treba Poljski dovoliti, da posebni ukrep uporablja za nadaljnje omejeno obdobje do 31. decembra 2021.
                  
               
                     (7)
                  
                  
                     Ker se členi 281 do 294 Direktive 2006/112/ES, ki določajo posebno ureditev za mala podjetja, pregledujejo, je mogoče, da bo pred iztekom veljavnosti odstopanja 31. decembra 2021 sprejeta direktiva, ki bo spreminjala navedene člene in ki bo določila datum, od katerega bodo morale države članice uporabljati nacionalne določbe za njeno izvajanje. V tem primeru bi moral ta sklep prenehati veljati.
                  
               
                     (8)
                  
                  
                     Odstopanje ne vpliva na lastna sredstva Unije, pridobljena iz DDV, ker bo Poljska izračunala nadomestilo v skladu s členom 6 Uredbe Sveta (EGS, Euratom) št. 1553/89 (6).
                  
               
                     (9)
                  
                  
                     Odločbo 2009/790/ES bi bilo zato treba ustrezno spremeniti –
                  
               SPREJEL NASLEDNJI SKLEP:
         
            Člen 1
            Člen 2 Odločbe 2009/790/ES se nadomesti z naslednjim:
            
               
                  „Člen 2
                  Ta odločba se uporablja od 1. januarja 2010 do zgodnejšega od naslednjih dveh datumov:
                  
                              (a)
                           
                           
                              31. decembra 2021;
                           
                        
                              (b)
                           
                           
                              datuma, od katerega morajo države članice uporabljati nacionalne določbe, ki jih morajo sprejeti v primeru, da se sprejme direktiva o spremembi členov 281 do 294 Direktive 2006/112/ES, ki urejajo posebno ureditev za mala podjetja.“
                           
                        
            
         
         
            Člen 2
            Ta sklep začne učinkovati na dan uradne obvestitve.
            Uporablja se od 1. januarja 2019.
         
         
            Člen 3
            Ta sklep je naslovljen na Republiko Poljsko.
         
         
            V Bruslju, 4. decembra 2018
            
               
                  Za Svet
               
               
                  Predsednik
               
               H. LÖGER
            
         
         
            (1)  UL L 347, 11.12.2006, str. 1.
         
            (2)  Odločba Sveta 2009/790/ES z dne 20. oktobra 2009 o dovoljenju Republiki Poljski, da uporabi ukrep z odstopanjem od člena 287 Direktive 2006/112/ES o skupnem sistemu davka na dodano vrednost (UL L 283, 30.10.2009, str. 53).
         
            (3)  Izvedbeni sklep Sveta 2012/769/EU z dne 4. decembra 2012 o spremembi Odločbe 2009/790/ES o dovoljenju Republiki Poljski, da uporabi ukrep z odstopanjem od člena 287 Direktive 2006/112/ES o skupnem sistemu davka na dodano vrednost (UL L 338, 12.12.2012, str. 27).
         
            (4)  Izvedbeni sklep Sveta (EU) 2015/1173 z dne 14. julija 2015 o spremembi Odločbe 2009/790/ES o dovoljenju Republiki Poljski, da uporabi ukrep, ki odstopa od člena 287 Direktive 2006/112/ES o skupnem sistemu davka na dodano vrednost (UL L 189, 17.7.2015, str. 36).
         
            (5)  Izvedbeni sklep Sveta (EU) 2016/2090 z dne 21. novembra 2016 o spremembi Odločbe 2009/790/ES o dovoljenju Republiki Poljski, da uporabi ukrep z odstopanjem od člena 287 Direktive 2006/112/ES o skupnem sistemu davka na dodano vrednost (UL L 324, 30.11.2016, str. 7).
         
            (6)  Uredba Sveta (EGS, Euratom) št. 1553/89 z dne 29. maja 1989 o dokončni enotni ureditvi zbiranja lastnih sredstev, pridobljenih iz davka na dodano vrednost (UL L 155, 7.6.1989, str. 9).